বাংলার গভর্নরদের তালিকা

১৬৪৪ সালে গ্যাব্রিয়েল বাউটন ইস্ট ইন্ডিয়া কোম্পানির জন্য মুঘলদের কাছ থেকে বিশেষাধিকার অর্জন করেন যা তাদেরকে হুগলিতে দুর্গ ব্যতীত একটি কারখানা নির্মাণের অনুমতি দেয়। বাংলা অঞ্চলে কোম্পানির বিষয়গুলি দেখাশোনা করার জন্য বিভিন্ন প্রধান এজেন্ট, গভর্নর এবং প্রেসিডেন্ট নিযুক্ত করা হয়েছিল। ১৭৬৫ সালে এলাহাবাদ চুক্তির মাধ্যমে কোম্পানিকে বাংলা সুবাহর দেওয়ানি প্রদান করা হয়। ১৭৭২ সালে ওয়ারেন হেস্টিংসকে বাংলার ফোর্ট উইলিয়ামের গভর্নর জেনারেল নিযুক্ত করা হয় যার ফলে বাংলার গভর্নর পদের অবসান ঘটে।

১৮৩৩ সালের সেন্ট হেলেনা আইন বলে ভারতের গভর্নর-জেনারেলকে বাংলার প্রেসিডেন্সির গভর্নর হিসেবে দায়িত্ব পালনের অনুমতি দেয়। এই সময় থেকে ভারতের গভর্নর-জেনারেল ১৮৫৪ সাল পর্যন্ত বাংলার গভর্নরের পৃথক পদের দায়িত্বও পালন করেছিলেন।

১৮৫৩ সালে ভিক্টোরিয়া আইনের ১৬ এবং ১৭ ধারার ৫৬ ধারা কোম্পানির পরিচালনা পর্ষদকে ঘোষণা করার ক্ষমতা দেয় যে ভারতের গভর্নর-জেনারেল বাংলার ফোর্ট উইলিয়াম প্রেসিডেন্সির গভর্নর হবেন না তবে এই প্রেসিডেন্সির জন্য একজন পৃথক গভর্নর নিযুক্ত করা হবে। ততক্ষণ পর্যন্ত ভারতের গভর্নর-জেনারেলকে বাংলার ফোর্ট উইলিয়াম প্রেসিডেন্সির একজন লেফটেন্যান্ট গভর্নর নিয়োগ করার নির্দেশ দেওয়া হবে। ১৮৫৪ সালে এফ. জে. হ্যালিডেকে বাংলা প্রেসিডেন্সির প্রথম লেফটেন্যান্ট গভর্নর নিয়োগ করা হয়।

১৯১১ সালের ১২ ডিসেম্বর দিল্লি দরবারে রাজা পঞ্চম জর্জ ভারত সরকারের রাজধানী কলকাতা থেকে দিল্লিতে স্থানান্তর, পাঁচটি প্রধানত বাংলাভাষী বিভাগকে একজন গভর্নরের অধীনে বঙ্গভঙ্গ রদ করে একটি প্রেসিডেন্সি বা প্রদেশ গঠন, একজন লেফটেন্যান্ট-গভর্নরের অধীনে বিহার ও উড়িষ্যা মিলে একটি নতুন প্রদেশ তৈরি এবং একজন প্রধান কমিশনারের অধীনে আসাম প্রদেশ পুনর্গঠনের ঘোষণা দেন। ১৯১২ সালের ২১ মার্চ টমাস গিবসন-কারমাইকেলকে বাংলার গভর্নর নিযুক্ত করা হয়। ২২ মার্চ বাংলা বিহার, উড়িষ্যা এবং আসাম প্রদেশ গঠিত হয়।

১৯৪৭ সালে ভারত ব্রিটিশ রাজের কাছ থেকে স্বাধীনতা লাভ করে এবং ভারত বিভাগের পর নতুন রাজ্য পশ্চিমবঙ্গ গঠিত হয়। সি. রাজাগোপালাচারীকে পশ্চিমবঙ্গের প্রথম রাজ্যপাল হিসেবে নিযুক্ত করা হয়। ১৯৫০ সালের ২৬ জানুয়ারী ভারতের সংবিধান কার্যকর হলে পশ্চিমবঙ্গের রাজ্যপালের পদ একটি আনুষ্ঠানিক পদে পরিণত হয়।

## পূর্বসূরী (১৬৫০-১৭৫৮)

### এজেন্ট, প্রধান এবং গভর্নর (১৬৫০-১৬৯৯)
১৬৪৪ সালে গ্যাব্রিয়েল বাউটন ইস্ট ইন্ডিয়া কোম্পানির জন্য বিশেষাধিকার অর্জন করেন যা তাদেরকে হুগলিতে একটি কারখানা নির্মাণের (দুর্গ বাতীত) অনুমতি দেয়। ১৬৫০ সালে বালেশ্বর এবং হুগলির কারখানাগুলি একত্রিত হয়। ১৬৫০ সালের ১৪ ডিসেম্বর জেমস ব্রিজম্যানকে কারখানার প্রধান নিযুক্ত করা হয়। তবে ১৬৫৩ সালে ব্রিজম্যান হঠাৎ চলে যান এবং পাওল ওয়াল্ডেগ্রেভ তার দায়িত্ব গ্রহণ করেন। ১৬৫৭ সালের ২৭শে ফেব্রুয়ারী কোম্পানিটি তার মালিকানা চারটি সংস্থায় ভাগ করে নেয়। এগুলো হল ফোর্ট সেন্ট জর্জ, ব্যান্টাম, পারস্য এবং হুগলি।

জর্জ গাওটনকে হুগলির এজেন্ট হিসেবে নিযুক্ত করা হয়। বালেশ্বর, কাসিমবাজার এবং পাট্নায় অবস্থিত আরও তিনটি কারখানা হুগলি এজেন্সির অধীনে ন্যস্ত করা হয়। ১৬৫৮ সালে জননাথন ট্রেভিসাকে গাউটনের সহকারী কর্মকর্তা হিসেবে নিযুক্ত করা হয় এবং গাউটনের মৃত্যুর পর তাকে তার উত্তরসূরি হিসেবে নিয়োগ করা হয়। ১৬৬১ সালের ৬ ফেব্রুয়ারি কোম্পানি হুগলি এজেন্সিকে ফোর্ট সেন্ট জর্জের অধীনে কমিয়ে দেয় এবং তারপর এজেন্ট ট্রেভিসাকে "বঙ্গোপসাগরের কারখানার প্রধান" করা হয়।

১৬৮১ সালের ২৪ নভেম্বর উইলিয়াম হেজেসকে "বঙ্গোপসাগরে ইস্ট ইন্ডিয়া কোম্পানির বিষয়গুলির এজেন্ট এবং গভর্নর" হিসেবে নিযুক্ত করা হয়। ১৬৮৪ সালের ২১ ডিসেম্বর, ক্রমবর্ধমান অব্যবস্থাপনার কারণে ফোর্ট সেন্ট জর্জের রাষ্ট্রপতি এবং গভর্নর উইলিয়াম গিফোর্ডকে বাংলার অতিরিক্ত দায়িত্ব দেওয়া হয়। জন বিয়ার্ডকে "বঙ্গোপসাগরের এজেন্ট এবং প্রধান" হিসেবে নিযুক্ত করা হয় এবং তিনি গিফোর্ডের অধস্তন হিসেবে দায়িত্ব পালন করেন।

### বাংলায় ফোর্ট উইলিয়ামের প্রেসিডেন্ট এবং গভর্নর (১৬৯৯-১৭০৫)
১৬৯৯ সালের ২০ ডিসেম্বর কোর্ট অফ ডিরেক্টরস (লন্ডন ইস্ট ইন্ডিয়া কোম্পানি) বাংলাকে প্রেসিডেন্সি ঘোষণা করে এবং তারপর এজেন্ট চার্লস আয়ারকে "বাংলার ফোর্ট উইলিয়ামের প্রেসিডেন্ট এবং গভর্নর" করা হয়। ইস্ট ইন্ডিয়া কোম্পানির বঙ্গোপসাগরীয় অঞ্চলে প্রেসিডেন্ট বা প্রধান ছিলেন স্যার এডওয়ার্ড লিটলটন। যার কমিশন এবং নির্দেশাবলীতে ১৬৯৮ সালের ১২ জানুয়ারী বলা হয়েছিল যে মহামান্যের কাছ থেকে তাকে "ইংরেজি জাতির মন্ত্রী বা কনসাল" হিসেবে নিয়োগের জন্য প্রয়োজনীয় সকল ক্ষমতা প্রদানের দায়িত্ব দেওয়া হয়েছে।" লিটলটনকে পরবর্তীতে ১৭০৩ সালে কোর্ট অফ ডিরেক্টরস কর্তৃক ক্ষমতাচ্যুত করা হয়।

দুটি ইস্ট ইন্ডিয়া কোম্পানির একত্রীকরণ করা হয়  ১৭০২ সালের ২৩ জুলাই। বাংলায় ঐক্যবদ্ধ বাণিজ্যের জন্য একটি কাউন্সিল নিযুক্ত করা হয়েছিল যার মধ্যে ন্যাথানিয়েল হ্যালসি এবং রবার্ট হেজেসকে ১৭০২ সালের ২৬শে ফেব্রুয়ারী ইউনাইটেড কোম্পানির প্রেরিত আদেশ অনুসারে সপ্তাহে পর্যায়ক্রমে সভাপতিত্ব করতে হয়েছিল। ১৭০৪ সালের ১২ ফেব্রুয়ারী এক প্রেরিত আদেশে বলা হয়েছিল যে যদি বিয়ার্ড মারা যান তাহলে তার উত্তরসূরী হিসেবে কাউকে রাষ্ট্রপতি হিসেবে নিযুক্ত করা হবে না। জন বিয়ার্ড মাদ্রাজে চলে যাওয়ার পর রাল্ফ শেলডন কাউন্সিল প্রধানের পদ গ্রহণ করেন এবং ১৭০৬ সালের ৭ ফেব্রুয়ারি এক আদেশে তার নিয়োগ নিশ্চিত করা হয়।

### বঙ্গোপসাগরীয় অঞ্চলের প্রেসিডেন্ট, এবং বাংলায় ফোর্ট উইলিয়ামের গভর্নর এবং সর্বাধিনায়ক (১৭০৫-১৭৭৪)
১৭০৯ সালের ৩০ ডিসেম্বর অ্যান্থনি ওয়েলডনকে ইউনাইটেড ইস্ট ইন্ডিয়া কোম্পানির "বঙ্গোপসাগরীয় অঞ্চলের প্রেসিডেন্ট এবং বাংলায় ফোর্ট উইলিয়ামের গভর্নর এবং কমান্ডার-ইন-চিফ" হিসেবে নিযুক্ত করা হয়। পরে তার নিয়োগ বাতিল করা হয় এবং শেলডনের স্থলাভিষিক্ত হওয়ার কথা ছিল। যেহেতু বাংলায় আগমনের সময় শেলডন মারা গিয়েছিলেন তাই জন রাসেলকে গভর্নর হিসেবে উত্তরাধিকারী হিসেবে নিযুক্ত করার নির্দেশ দেওয়া হয়। ১৭৭১ সালের ৮ মে একটি চিঠির মাধ্যমে আদালত ওয়ারেন হেস্টিংসকে বাংলার গভর্নর নিযুক্ত করে। পার্লামেন্টের আইন ১৩ জিও. III., ক্যাপ. ৬৩ অনুসারে বাংলায় ফোর্ট উইলিয়ামের প্রেসিডেন্সির নেতৃত্বে থাকবেন একজন গভর্নর-জেনারেল এবং হেস্টিংসকে প্রথম গভর্নর-জেনারেল হিসেবে নিযুক্ত করা হয়। তিনি ১৭৭৪ সালের ২০ অক্টোবর এই দায়িত্ব গ্রহণ করেন।

## সভাপতি

লর্ড রবার্ট ক্লাইভ নেতৃত্বে ব্রিটিশ সৈন্য এবং তাদের স্থানীয় মিত্রদের সহযোগিতায় পলাশীর যুদ্ধে ২৩ শে জুন ১৭৫৭ বাংলার নবাব-কে পরাজিত করে মুরশিদাবাদে হত্যা করা হয় এবং ব্রিটিশ ইস্ট ইন্ডিয়া কোম্পানি নিজেদের প্রশাসন স্থাপন করে। ক্লাইভ গভর্নর হন।

## গভর্নর (১৭৫৮–১৭৭৪), বাংলার গভর্নর জেনারেল (১৭৭৪–১৮৩৩), ভারতের গভর্নর জেনারেল (১৮৩৩–১৮৫৮)

চার্টার অ্যাক্ট ১৮৫৩ এর অধীনে ভারতের গভর্নর জেনারেল বাংলার গভর্নর হিসেবে তার সহগামী শেঠিকে এবং ১৮৫৪ সাল  থেকে ছোট লাট নিযুক্ত করার ক্ষমতাপ্রাপ্ত হয়। 

## [[লেফটেন্যান্ট গভর্নর]], ১৮৫৪–১৯১২

ব্রিটিশ গভর্নরের অধীনে ১৯১১ সালে পূর্ব ও পশ্চিম বাংলাকে একক সরকারের অধিনে এক প্রদেশে পরিনত করা হয়।

## গভর্নর, ১৯১২–৪৭

## স্বাধীনতা পরবর্তী, ১৯৪৭
ব্রিটিশ ঔপনিবেশিক শাসনের  অবসান ঘটে ১৯৪৭ সালে এবং ভারত ও পাকিস্তান নামে দুটি পৃথক নতুন রাষ্ট্র সৃষ্টি করা হয়। পূর্ব পরিকল্পনা অনুসারে ১৯৪৭ সালে বাংলাকে দ্বিধাবিভক্ত করা হয় এবং স্বাধীনভাবে  পশ্চিমবঙ্গ ভারতে এবং পূর্ববাংলা পাকিস্তানের সাথে যুক্ত হয়।

ধারাবাহিকতা বজায় রাখাতে অনুগ্রহ করে পশ্চিমবঙ্গের গভর্নরদের জন্য **[[পশ্চিমবঙ্গের গভর্নর]]** তালিকা ও পূর্বঙ্গের  গভর্নরদের জন্য **[[পূর্ব বাংলা]]র গভর্নর** তালিকা দেখুন।

## টীকা

http://www.worldstatesmen.org/India_BrProvinces.htm

## বহিঃসংযোগ
ব্রিটিশ ভারতের প্রেসিডেন্সি ও প্রদেশসমূহ

বিষয়শ্রেণী:বঙ্গ
বিষয়শ্রেণী:বাংলার গভর্নর
বিষয়শ্রেণী:বেঙ্গল প্রেসিডেন্সি